b'\n_START_ARTICLE_\nPollastre fregit\n_START_SECTION_\nOrigen i hist\xc3\xb2ria\n_START_PARAGRAPH_\nL\'origen del pollastre fregit \xc3\xa9s desconegut; \xc3\xa9s cert que la t\xc3\xa8cnica d\'arrebossar o combinar trossos de menjar amb massa i fregir-los existia en Europa durant el per\xc3\xadode medieval, com per exemple per a fer els bunyols o croquetes. Els immigrants europeus als Estats Units m\xc3\xa9s t\xc3\xadpicament rostien el pollastre al forn, per\xc3\xb2 se sap que als escocesos li agradaven els aliments fregits. La immigraci\xc3\xb3 d\'Esc\xc3\xb2cia es concentr\xc3\xa0 al sud dels Estats Units, i no se sap si el pollastre fregit fou inventat als Estats Units o portat all\xc3\xa0 pels immigrants._NEWLINE_S\'especula que la popularitat del plat als Estats Units sigui el resultat de noves races de porcs m\xc3\xa9s grans, creant un sobrant de sa\xc3\xafm durant el segle XIX. La disponibilitat de sa\xc3\xafm va conduir a consumpci\xc3\xb3 de m\xc3\xa9s aliments amb ell, incloent pastissos i pans fets amb sa\xc3\xafm i aliments fregits. \xc3\x89s cert que aquests aliments s\xc3\xb3n t\xc3\xadpics del sud del pa\xc3\xads, regi\xc3\xb3 agr\xc3\xadcola on es criaven molts porcs. A m\xc3\xa9s, el pollastre, aleshores, era un animal barat de criar a causa de no necessitar molt d\'espai, fent-lo popular amb la poblaci\xc3\xb3 d\'esclaus. El pollastre fregit encara s\'associa amb l\'estil de cuina anomenat "soul food", t\xc3\xadpica de la cultura afroamericana. Aquesta associaci\xc3\xb3 ha estat el subjecte d\'estereotips i humor racista als Estats Units, encara que el pollastre fregit roman molt popular amb la poblaci\xc3\xb3 blanca del sud i, de fet, amb tota la poblaci\xc3\xb3 del pa\xc3\xads.\n_START_SECTION_\nAvui\n_START_PARAGRAPH_\nAl sud dels Estats Units, encara es considera el pollastre fregit un plat t\xc3\xadpic del sopar els diumenges i per ocasions especials, malgrat que fer-lo a casa \xc3\xa9s menys com\xc3\xba avui dia. El pollastre fregit \xc3\xa9s un plat imprescindible als restaurants que serveixen la cuina del sud o la cuina afroamericana. Tamb\xc3\xa9 hi ha diversos restaurants de menjar r\xc3\xa0pid especialitzats en ell, entre altres la cadena Kentucky Fried Chicken, amb restaurants en m\xc3\xa9s que 100 pa\xc3\xafsos. El plat \xc3\xa9s particularment popular al Regne Unit, on els noms dels restaurants normalment fan refer\xc3\xa8ncia al sud dels Estats Units; sovint el pollastre que serveixen \xc3\xa9s halal per a atreure clients musulmans.'